Mila Kunis
Mila Kunis (folút: Milena Markovna Kunis; Oekraynsk: Милена Марківна Куніс, sekuere transliteraasje: Myljena Markivna Kunis; Russysk: Милена Марковна Кунис, sekuere transliteraasje: Miljena Markovna Kunis; Tsjernivtsi (Oekraïne), 14 augustus 1983) is in Amerikaansk aktrise fan etnysk Joadsk komôf. Hja waard fan 1998 ôf bekend yn 'e rol fan Jackie Burkhart yn 'e komeedzjesearje That '70s Show. Ek is se as stimaktrise by de populêre animaasjesearje Family Guy belutsen, wêrby't se de teksten fan dochter Meg Griffin ynsprekt. Sûnt 2008 is se dêropta as filmaktrise aktyf, mei rollen yn û.m. Forgetting Sarah Marshall, Black Swan, Friends with Benefits en Ted.

Libben en karriêre

Jonkheid en oplieding
Kunis waard yn 1983 berne yn in Joadsk gesin yn Tsjernivtsi, yn 'e Oekraïne (doe noch part fan 'e Sovjet-Uny), in stêd dy't yn 'e Karpaten leit, net fier benoarden de Roemeenske grins. Har heit Mark Kunis is in meganisiên, dy't no wurket as taksysjauffeur, en har mem Elvira is in natuerkundeleararesse dy't no in apteek runt. Kunis hat in âldere broer dy't fan Michael hjit en berne is yn 1976. Yn 1991, doe't se sân jier âld wie, emigrearre Kunis mei har âlden en broer nei de Feriene Steaten. De redens dêrfoar wiene dat har âldelju yn 'e Oekraïne op ekonomysk mêd gjin takomst seagen, en teffens spile it oanboazjende antysemitisme yn 'e eardere Sovjet-Uny in rol by dy beslissing.

It gesin sette him nei wenjen yn Los Angeles, yn 'e Amerikaanske steat Kalifornje. Kunis ûnderfûn troch de emigraasje in slimme kultuerskok, en hat yn fraachpetearen oanjûn dat se har net folle fan it earste jier yn 'e Feriene Steaten tebinnenbringe kin, útsein dat it in ellindige tiid foar har wie. Se begriep neat fan 'e Amerikaanske kultuer en ferstie gjin wurd Ingelsk, dat it fielde foar har krekt as wie se blyn en dôf wurden. Uteinlik learde se de taal lykwols en akklimatisearre se ta de kultuer. Se folge de middelbere skoalle yn Los Angeles, oant se trochbriek mei har rol yn That '70 Show. Dêrnei learde se foar it meastepart troch in priveelearaar dy't har op 'e set fan dy searje ûnderwiis joech.

Aktearkarriêre
Doe't se njoggen jier wie, waard Kunis troch har heit ynskreaun foar aktearlessen. By har earste audysje, foar in Barbie-reklame, wie it daliks rekke en krige se de rol. Ferskate oare reklamespotsjes folgen. Har earste tillefyzjerol hie Kunis yn 1994, yn 'e soapsearje Days of Our Lives. Koarte tiid letter hie se in gastroltsje yn 'e searje Baywatch, en yn 1995 folge har earste filmrol, yn Make a Wish, Molly. Yn 1996 en 1997 hie se in lyts roltsje yn 'e searje 7th Heaven. Fierders hie se yn dy tiid in gastrol yn 'e plysjesearje Walker, Texas Ranger en rollen yn films as Piranha (1995), Santa with Muscles (1996), Honey, We Shrunk Ourselves (1997) en Gia (1998).

Yn 1998 waard Kunis cast yn 'e rol fan 'e kreaze mar ekstreem egoïstyske Jackie Burkhart, yn 'e komeedzjesearje That '70s Show, oer in groep ferfeelde tiners op it plattelân fan Wiskonsin yn 'e 1970-er jierren. Alle akteurs moasten teminsten achttjin jier wêze; Kunis, dy't fjirtjin wie, sei by har audysje dat se achttjin wurde soe (mar net wannear). Hoewol't de produsinten úteinlik útfigelearren wat se bedoelde, wiene se sa ûnder de yndruk fan har aktearprestaasje dat se har likegoed oannamen. That '70s Show wie tige súksesfol en rûn acht seizoenen lang, fan 1998 oant 2006. Foar Kunis en de oare jonge akteurs (Topher Grace, Ashton Kutcher, Danny Masterson, Laura Prepon en Wilmer Valderrama) foarme de searje de trochbraak. Kunis waard foar de rol fan Jackie Burkhart trije kear nominearre foar in Young Artist Award en fiif kear foar in Teen Choice Award.

Yn 1999 ferfong Kunis Lacey Chabert as stimaktrise yn 'e populêre tekenfilmrige Family Guy, fan Seth MacFarlane. Dy searje rint noch altyd en Kunis lient dêryn har stim oan it personaazje Meg, de dochter fan it gesin Griffin. Underwilens sette hja ek har wurk as filmaktrise fuort. Yn 2001 spile se yn Get Over It, mei Kirsten Dunst, en it jiers dêrop wie se te sjen yn 'e flopte horrorfilm American Psycho 2, mei William Shatner. Letter hie se ek rollen yn films as After Sex, Moving McAllister en Boot Camp, dy't alletrije útbrocht waarden yn 2007. As filmaktrise kaam Kunis har trochbraak yn 'e komeedzje Forgetting Sarah Marshall, yn 2008. Datselde jiers spile se hiermoardneresse Mona Sax yn 'e aksjefilm Max Payne, mei Mark Walhberg as tsjinspiler. Hoewol't dy film in finansjeel súkses wie, fûnen de measte resinsinten dat Kunis dêryn miscast wie. 

Better waard har rol yn 'e komeedzje Extract (2009) ûntfongen, wêryn't se Ben Affleck en Jason Bateman as tsjinspilers hie. Yn 2010 spile Kunis fierders mei Denzel Washington yn 'e aksjefilm The Book of Eli, dy't útinoar rinnende resinsjes krige. Foar har fertolking fan 'e rol fan balletdûnseresse Lily, de aartsrivale fan it haadpersonaazje (spile troch Natalie Portman), yn 'e psychologyske skrillerfilm Black Swan (2010) krige Kunis lykwols in protte lof. Se wûn der in Saturn Award mei yn 'e kategory bêste byrol fan in aktrise, en teffens de Marcello Mastroianni Award op it Ynternasjonaal Filmfestival fan Feneesje. Fierders waard se nominearre foar û.m. in Golden Globe en twa Screen Actors Guild Awards. Foar dizze rol ûndergie Kunis in treningsprogramma dat û.m. in dieet fan 1.200 kaloryen deis en sân dagen yn 'e wike fjouwer oeren balletles omfieme. Under dy trening rûn se ferskate blessueres op, lykas in skuorde piis en in skouder út it potsje.

Yn 2011 spile Kunis mei Justin Timberlake yn 'e romantyske komeedzje Friends with Benefits, dy't in grut kommersjeel súkses waard. In jier letter wie se mei Mark Walhberg te sjen yn 'e komeedzje Ted, dy't skreaun wie troch Family Guy-skepper Seth MacFarlane. Dy film, oer in libbene teddybear en syn minsklike (no folwoeksen) eigner, waard goed ûntfongen troch de krisisy en wie ek in grut finansjeel súkses. Lettere films dêr't Kunis yn spile, wiene û.m. Oz the Great and Powerful (2013), Blood Ties (2013) en Third Person (2013), mei Liam Neeson en Olivia Wilde. Yn 2015 wie se te sjen yn 'e science fiction-rôlprint Jupiter Ascending, en yn 2016 spile se mei Kirsten Bell en Christina Applegate yn 'e komeedzje Bad Moms, dêr't it jiers dêrop in ferfolch op makke waard, A Bad Moms Christmas. Yn 2018 hie se mei Kate McKinnon de haadrol yn 'e spionaazje-aksjekomeedzje The Spy Who Dumped Me.

Priveelibben
Kunis hat heterochromia iridum, in ôfwiking dy't in kleurferskil ynhâldt tusken de iris fan it lofter- en rjochtereach. Kunis har rjochtereach is griis/blau en har loftereach is ljochtbrún/grien. Yn 2011 makke se bekend dat se troch dizze ôfwiking in groanyske foarm fan 'e eachkrupsje iritis hat, dy't derfoar soarge hie dat se in pear moannen earder blyn wurden wie yn ien each. Underwilens hie se in operaasje ûndergien om it probleem te ferhelpen.

Yn novimber 2011 beselskippe Kunis sersjant Scott Moore nei in bal fan it Amerikaanske Korps Mariniers yn Greenville, nei't dy har fia in YouTube-filmke útfrege hie wylst er noch legere wie yn Afganistan. Fan 2002 oant begjin 2011 hie Kunis in relaasje mei kollega-akteur Macaulay Culkin, mei wa't se noch altyd befreone is. Yn april 2012 begûn se in nije relaasje mei hat Ashton Kutcher, dy't krekt as sysels bekend wurden is troch syn rol yn That '70s Show. Kunis en Kutcher ferloofden har yn febrewaris 2014, en trouden yn july 2015 yn Oak Glen. Yn oktober 2014 skonk Kunis it libben oan harren dochterke Wyatt Isabelle, en yn juny 2016 waard befêstige dat Kunis op 'e nij swier is.

Kunis is in oanhingster fan 'e Demokratyske Partij en hat har yn 2008 en 2012 ynset foar de ferkiezing fan Barack Obama ta presidint fan de Feriene Steaten. Se is in útsprutsen kritikaster fan 'e Republikeinske Partij en hat û.m. oanjûn dat se har misledige fielt troch de wize dy't Republikeinen foar de moade hawwe om oer froulju te praten. Fierders hat se it der likemin op stean dat de Republikeinen allegeduerigen Jezus Kristus oeral by helje.

Filmografy

|-

|-
|align="center"| 1994 || Days of Our Lives || de jonge Hope Williams || flashback; 1 ôflevering
|-
|align="center"| 1994 || Baywatch || Annie || ôflevering Aftershock
|-
|align="center"| 1995 || The John Larroquette Show || Lucy Sanchez || ôflevering The Defiant One
|-
|align="center"| 1995 || Piranha || Susie Grogan || tillefyzjefilm
|-
|align="center"| 1995 || Hudson Street || Devon || ôflevering Here's Just Looking at You, Kid
|-
|align="center"| 1995 || Baywatch || Bonnie || ôflevering Hot Stuff
|-
|align="center"| 1996 || Unhappily Ever After || Chloe || ôflevering In the Stars
|-
|align="center"| 1996–1997 || Nick Freno: Licensed Teacher || Anna-Maria Del Bono || 5 ôfleverings
|-
|align="center"| 1996–1997 || 7th Heaven || Ashley || 4 ôfleverings
|-
|align="center"| 1997 || Walker, Texas Ranger || Pepper || ôflevering Last Hope
|-
|align="center"| 1998 || Gia || de jonge Gia Carangi || tillefyzjefilm
|-
|align="center"| 1998 || Pensacola: Wings of Gold || Jessie Kerwood || ôflevering Company Town
|-
|align="center" style="vertical-align:top"| 1998–2006 || style="vertical-align:top"|That '70s Show ||style="vertical-align:top"| Jackie Burkhart|| fêste rol; 200 ôfleverings3× nominearre foar in Young Artist Award5× nominearre foar in Teen Choice Award
|-
|align="center"| 1999–2003 &    2005-no || style="vertical-align:top"|Family Guy || style="vertical-align:top"|Meg Griffin|| as stimaktrise; fêste rol nominearre foar in Annie Award foar bêste stimakteur yn in tekenfilmsearje (2007)
|-
|align="center"| 2000–2002 || Get Real || Taylor Vaughn || 2 (net-útstjoerde) ôfleverings 
|-
|align="center"| 2002 || MADtv || Daisy || ôflevering 8.7
|- 
|align="center"| 2004 || Grounded for Life || Lana || 2 ôfleverings
|-
|align="center"| 2005 || Punk'd || harsels || ôflevering 5.6
|-
|align="center"| 2005–2011 || Robot Chicken || ferskaat || 15 ôfleverings
|-
|align="center"| 2009 || The Cleveland Show || Meg Griffin || as stimaktrise; ôflevering Pilot
|-
|align="center"| 2010 || The Late Late Show with Craig Ferguson    || Snooki Polizzi|| ôflevering 6.85
|-
|align="center"| 2011 || Sesame Street || harsels || ôflevering The Good Bird's Club
|-
|align="center"| 2011 || Good Vibes || harsels || as stimaktrise; ôflevering Red Tuxedo
|-
|align="center"| 2014 || Two and a Half Men || Vivian || ôflevering Lan Mao Shi Zai Wuding Shang
|-
|align="center"| 2017 || The Bachelorette || harsels || gast yn in realityprogramma
|-
|align="center"| 2019 || The Ellen DeGeneres Show || harsels || gastpresintatrise fan in praatprogramma
|-

|-
|align="center"| 1996 || Santa with Muscles || Sarah || 
|-
|align="center"| 1997 || Honey, We Shrunk Ourselves || Jill || 
|-
|align="center"| 1998 || Krippendorf's Tribe || Abbey Tournquist || 
|-
|align="center"| 1998 || Milo || Martice || net fermeld op 'e ôftiteling
|-
|align="center"| 2001 || Get Over It || Basin || 
|-
|align="center"| 2002 || American Psycho 2 || Rachael Newman || 
|-
|align="center"| 2004 || Tony n' Tina's Wedding || Tina Nunzio || 
|-
|align="center"| 2005 || Stewie Griffin: The Untold Story || Meg Griffin || as stimaktrise
|-
|align="center"| 2007 || After Sex || Nikki || 
|-
|align="center"| 2007 || Moving McAllister || Michelle McAllister || 
|-
|align="center"| 2008 || Boot Camp || Sophie || 
|-
|align="center"| 2008 || Forgetting Sarah Marshall || Rachel Jansen || nominearre foar in Teen Choice Award foar bêste trochbraakrol fan in aktrise
|-
|align="center"| 2008 || Max Payne || Mona Sax|| nominearre foar in Teen Choice Award foar bêste aktrise yn in aksjeaventoerefilm
|-
|align="center"| 2009 || Extract || Cindy || 
|-
|align="center"| 2010 || The Book of Eli || Solara || nominearre foar in Teen Choice Award foar bêste aktrise yn in aksjeaventoerefilm
|-
|align="center"| 2010 || Date Night || Whippit || 
|-
|align="center" style="vertical-align:top"|2010 || style="vertical-align:top"|Black Swan || style="vertical-align:top"|Lily || nominearre foar in Golden Globe foar bêste byrol fan in aktrise nominearre foar in SAG Award foar bêste byrol fan in aktrise nominearre foar in SAG Award foar bêste castnominearre foar in MTV Movie & TV Award foar bêste tút (mei Natalie Portman) nominearre foar in Teen Choice Award foar froulike sênesteller  nominearre foar in Teen Choice Award foar bêste tút (mei Natalie Portman) wûn de Saturn Award foar bêste byrol fan in aktrisewûn de Marcello Mastroianni Award (foar bêste jonge aktrise) fan it Ynternasjonaal Filmfestival fan Feneesje 
|-
|align="center"style="vertical-align:top"| 2011 || style="vertical-align:top"|Friends with Benefits || style="vertical-align:top"|Jamie Rellis || nominearre foar in People's Choice Award foar favorite aktrise yn in komeedzjefilm nominearre foar in Teen Choice Award foar bêste froulike simmerfilmstjer  nominearre foar in Rembrandt Award foar bêste ynternasjonale aktrise 
|-
|align="center"style="vertical-align:top"| 2012 || style="vertical-align:top"|Ted || style="vertical-align:top"|Lori Collins || nominearre foar in MTV Movie & TV Award foar bêste froulik optreden nominearre foar in MTV Movie & TV Award foar bêste tút (mei Mark Wahlberg)
|-
|align="center"| 2012 || The Color of Time || Catherine Mauger || 
|-
|align="center"style="vertical-align:top"| 2013 || style="vertical-align:top"|Oz the Great and Powerful || style="vertical-align:top"|Theodora, the Wicked Witch of the West   || nominearre foar in MTV Movie & TV Award foar bêste smjunt nominearre foar in Teen Choice Award foar bêste aktrise yn in science fiction- of fantasyfilm
|-
|align="center"| 2013 || Blood Ties || Natalie || 
|-
|align="center"| 2013 || Third Person || Julia Weiss || 
|-
|align="center"| 2014 || The Angriest Man in Brooklyn || Sharon Gill || ek útfierend produsinte
|-
|align="center"| 2014 || Annie || Andrea Alvin || cameo
|-
|align="center"| 2015 || Jupiter Ascending || Jupiter Jones || nominearre foar in Teen Choice Award foar bêste aktrise yn in science fiction- of fantasyfilm
|-
|align="center"| 2015 || Hell and Back || Deema || as stimaktrise
|-
|align="center"| 2016 || Bad Moms || Amy Mitchell || 
|-
|align="center"| 2017 || A Bad Moms Christmas || Amy Mitchell || ek útfierend produsinte
|-
|align="center"| 2018 || The Spy Who Dumped Me || Audrey Stockman || nominearre foar in People's Choice Award foar favorite komeedzjefilmstjer
|-
|align="center"| 2019 || Wonder Park || Greta || as stimaktrise
|-
|align="center"| 2020 || Four Good Days || Molly || 
|-
|align="center"| 2020 || Breaking News in Yuba County || Nancy || 
|-

|-
|align="center"| 2006 || Saints Row || Tanya Winters || as stimaktrise
|-
|align="center"| 2006 || Family Guy Video Game! || Meg Griffin || as stimaktrise
|-
|align="center"| 2012 || Family Guy: Back to the Multiverse || Meg Griffin || as stimaktrise
|-
|align="center"| 2014 || Family Guy: The Quest for Stuff || Meg Griffin || as stimaktrise
|-

|-
|align="center"| 1999 || In the Street  || || fan Cheap Trick
|-
|align="center"| 2000 || The Itch || || fan Vitamin C
|-
|align="center"| 2001 || Rock and Roll All Nite || || fan Kiss
|-
|align="center"| 2001 || Jaded || || fan Aerosmith
|-
|align="center"| 2003 || The End Has No End || || fan The Strokes
|-
|align="center"| 2008 || LA Girls  || || fan Mams Taylor featuring Joel Madden
|-
|}

Keppelings om utens
  Folsleine filmografy fan Mila Kunis yn 'e Internet Movie Database (IMDb)

Oekraynsk telefyzje-akteur
Oekraynsk filmakteur
Oekraynsk stimakteur
Oekraynsk telefyzjeprodusint
Amerikaansk telefyzje-akteur
Amerikaansk filmakteur
Amerikaansk stimakteur
Amerikaansk telefyzjeprodusint
Oekraynsk persoan fan Joadsk komôf
Amerikaansk persoan fan Joadsk komôf
Amerikaansk persoan fan Oekraynsk-Joadsk komôf
Persoan berne yn 1983